|  |  |  |  |  |
| --- | --- | --- | --- | --- |
|

|  |  |
| --- | --- |
| Ügyiratszám: /2014. | Hiv. szám:  |
| Tárgy: Üllés Községért Érdemérem adományozásáról szóló 20/2008.(VI.11.)Kt.ör rendelet hatályon kívül helyezése, e tárgykörben új rendelet megalkotása  |

 |  |

**Üllés Nagyközségi Képviselőtestület**

# *üllés nagyközség polgármestere*

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* ![MCj03002290000[1]]()*:* *polgarmester@ulles.hu*

*Ü l l é s*

*Tisztelt Képviselőtestület*!

Üllés Községért Érdemérem adományozásáról szóló 20/2008.(VI.11.)Kt.ör rendelet hatályon kívül helyezését, e tárgykörben új rendelet megalkotását javaslom az alábbiak miatt:

* Üllés Község Képviselőtestület 2013. március 26-i ülésén – 69/2013.(III.26.)önkormányzati határozatával – döntött a település nagyközséggé nyilvánításáról. Az érdemérem elnevezését ezért az „Üllés Községért Érdemérem”-ről „Üllés Nagyközségért Érdemérem”-re célszerű módosítani,
* a Jogalkotásról szóló 2010. évi CXXX. törvény jogszabály által felállított tilalomra, miszerint a rendelet címe, illetve *bevezető része* nem módosítható, a jelenleg hatályos rendelet hatályon kívül helyezése, azonos tárgyban– új rendelet megalkotása indokolt.

ELŐZETES HATÁSVIZSGÁLATI LAP

(a jogalkotásról szóló 2010. évi CXXX. törvény 17. §-a alapján)

A tervezett jogszabály várható következményei, különösen

*I. társadalmi hatásai*: a tervezetnek társadalmi hatása: nincs

*II. gazdasági hatásai*: a tervezetnek gazdasági hatása nincs.

*III. költségvetési hatásai*: a tervezetnek költségvetési hatása nincs.

*IV. környezeti következményei*: a tervezetnek környezeti hatása nincs.

*V. egészségi következményei*: a tervezetnek egészségi hatása nincs.

*VI. adminisztratív terheket befolyásoló hatásai*: a tervezetnek adminisztratív hatása – egyszeri jogalkotási tevékenység.

*VII. megalkotásának szükségessége*: Üllés Községi Képviselőtestület 2013. március 26-án a 69/2013.(III.26.)önkormányzati határozatával döntött a település nagyközséggé nyilvánításáról

*VIII. a jogalkotás elmaradásának várható következményei*: -

*IX. alkalmazásához szükséges személyi, szervezeti, tárgyi és pénzügyi feltételek:* a rendelet megalkotása során többletköltség nem merül fel.

Kérem a Tisztelt Képviselő-testületet, hogy a rendeletet-tervezetet szíveskedjen áttekinteni, és elfogadni.

Üllés, 2014. október 29.

Nagy Attila Gyula

polgármester

**Üllés Nagyközség Képviselőtestületének
……/2014. (XI.06.) önkormányzati rendelete**

Üllés Nagyközségért Érdemérem adományozásáról

Üllés Nagyközség Önkormányzati Képviselőtestülete Magyarország Alaptörvénye 32. cikk (1) bekezdésében, valamint Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) d) pontjában és 24.§ (9) bekezdésében kapott alapján Üllés Nagyközségért Érdemérem adományozásáról a következő rendeletet alkotja:

Üllés Nagyközségért Érdemérem alapítása
1. §

1. A Képviselőtestület „Üllés Nagyközségért” elnevezéssel kitüntető érdemérmet alapít azon személyek, személyek csoportjának, társadalmi vagy gazdasági szervezetnek az elismerésére akik a település fejlesztésében, közéleti, kulturális és gazdasági életében kiemelkedően hasznos munkát végeztek, illetve annak révén a község értékeit növelő, maradandó eredményeket értek el.
2. Az érdemérem elhunyt személynek posztumusz díjként is adományozható. A posztumusz díj átvételére az adományozott halálakor együtt élő házastársa vagy örököse jogosult.
3. Egy személy vagy közösség a díjat csak egy alkalommal kaphatja meg.

2. §

1. Az Üllés Nagyközségért Érdemérem bronz érméből és díszoklevélből áll.
2. Az érdemérem leírását valamint az adományozásról szóló díszoklevél tartalmi kellékeit a rendelet melléklete tartalmazza.

Adományozásának rendje
3. §

1. Üllés Nagyközségért Érdemérem adományozható mindazon személyeknek és közösségeknek, akik a község fejlődése, gyarapodása, hírnevének öregbítése érdekében kifejtett tevékenységükkel kimagasló érdemeket szereztek.
2. Az Üllés Nagyközségért Érdemérmet az önkormányzat képviselőtestülete adományozza.

4. §

1. Az érdemérem adományozásra javaslatot tehetnek:
2. a képviselőtestület tagjai,
3. a képviselőtestület bizottságai,
4. a jegyző, illetve az önkormányzati intézmények vezetői,
5. a helyi civil szervezetek,
6. érdekképviseleti csoportok
7. magánszemélyek
8. Az ajánlásokat minden év november hó 30 napjáig Üllés Nagyközség Képviselőtestülete címére a polgármesterhez kell eljuttatni.
9. Az ajánlásnak tartalmaznia kell:
10. az ajánlott közösség, személy tevékenységének, működésének ismertetését,
11. az elismerés alapját képező tevékenység leírását, bemutatását
12. az a) és b) pontokban foglaltak társadalmi, községi közösségi hasznosságának méltatását

5. §

(1) Az adományozásról a képviselőtestület zárt ülés keretében, egyszerű többséggel hozott határozatával dönt.

(2) A kitüntetett személyekről és közösségekről az Üllési Polgármesteri Hivatal nyilvántartást vezet.

(3) Az Üllés Nagyközségért Érdemérmet és az adományozásról szóló díszoklevelet az önkormányzat által december hónapban szervezett ünnepségen a polgármester adja át.

(4) A díszoklevelet a polgármester és a jegyző írja alá.

Záró rendelkezések

6. §

A rendelet 2014. november 7. napján lép hatályba.

Ü l l é s , 2014. november

Nagy Attila Gyula dr. Sugár Anita

 polgármester jegyző

Indokolás

Üllés Községi Képviselőtestület 2013. március 26-án a 69/2013.(III.26.)önkormányzati határozatával döntött a település nagyközséggé nyilvánításáról. Célszerű a rendeletet a nagyközségi címnek, illetve a bevezető részt a jogszabályi változásoknak megfelelően aktualizálni.

Üllés Nagyközségi Képviselőtestület …../2014.(XI.06.)önkormányzati rendelet melléklete

Üllés Nagyközségért Érdemérem 120 mm átmérőjű, kör alakú bronz érme.

Az érme elülső oldalán Üllés Nagyközségért Érdemérem felirat olvasható, közepén Üllés Nagyközség címere található. Hátoldalán a kitüntetett neve és az átadás éve olvasható.

A díszoklevél díszes kivitelben készül, rajta az adományozó megjelölése, a képviselőtestület határozatának szövege száma és kelte, az adományozott neve, az adományozás rövid indokolása, és az adományozó pecsétje található. Az okiratot a polgármester és a jegyző írja alá.